ඇවන්ට්ගාඩ් සමාගම පාවෙන අවි ගබඩාවක් පවත්වාගෙන යාම සම්බන්ධයෙන්  හිටපු ආරක්ෂක ලේකම් ගෝඨාභය  රාජපක්ෂ ඇතුළු පස් දෙනෙකු අත්අඩංගුවට ගැනීමට උපදෙස් ලබාදෙන ලෙස  අතිරේක සොලිසිටර් ජනරාල් වසන්ත නවරත්න බණ්ඩාර  නීතිපතිවරයා වෙත වාර්තාවක් යොමුකර තිබෙනවා.අතිරේක සොලිසිටර් ජනරාල්වරයා මෙම වාර්තාව සකස් කර ඇත්තේ අපරාධ පරීක්ෂණ දෙපාර්තමේන්තුව අදාළ සමාගම සම්බන්ධයෙන් සිදුකළ විමර්ශන පදනම් කර ගනිමින්.ඇවන්ට්ගාඩ් සමාගම කුලියට ගත් මහනුවර නැමැති නෞකාව සම්බන්ධයෙන් අපරාධ පරීක්ෂණ දෙපාර්තමේන්තුව සිදුකළ විමර්ශනය අනුව මෙම වාර්තාව සකස් කර තිබෙනවා.එහි දැක්වෙන්නේ 2012 වසරේ සැප්තැම්බර් 18 වන දින එවකට ආරක්ෂක අමාත්‍යාංශයේ අතිරේක ලේකම්ව සිටි ඩී.එම්.එස්. ජයරත්නගේ අත්සනින් යුතු ලිපියකින් ඇවන්ට්ගාඩ් මැරිටයිම් සමාගමට ජාත්‍යන්තර මුහුදු සීමාවේ පාවෙන අවි ගබඩාවක් පවත්වාගෙන යාමට අවසර ලබාදී ඇති බවයි.